CELEX: C2005/045/12
Language: el
Date: 2005-02-19 00:00:00
Title: Απόφαση του Δικαστηρίου (δεύτερο τμήμα), της 9ης Δεκεμβρίου 2004, στην υπόθεση C-123/03 P: Επιτροπή των Ευρωπαϊκών Κοινοτήτων κατά Greencore Group plc 1 («Αίτηση ακυρώσεως εγγράφου της Επιτροπής — Άρνηση καταβολής τόκων επί επιστραφέντος ποσού — Έννοια της επιβεβαιωτικής πράξεως προηγουμένης πράξεως — Καταβολή του ποσού του προστίμου άνευ τόκων — Δεν χαρακτηρίζεται ως προγενέστερη αρνητική απόφαση»)

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 9ης Δεκεμβρίου 2004
   στην υπόθεση C-123/03 P: Επιτροπή των Ευρωπαϊκών Κοινοτήτων κατά Greencore Group plc 1
   («Αίτηση ακυρώσεως εγγράφου της Επιτροπής - Άρνηση καταβολής τόκων επί επιστραφέντος ποσού - Έννοια της επιβεβαιωτικής πράξεως προηγουμένης πράξεως - Καταβολή του ποσού του προστίμου άνευ τόκων - Δεν χαρακτηρίζεται ως προγενέστερη αρνητική απόφαση»)
   (2005/C 45/12)
   Γλώσσα διαδικασίας: η αγγλική
   Στην υπόθεση C-123/03 P (1), με αντικείμενο αίτηση αναιρέσεως δυνάμει του άρθρου 56 του Οργανισμού του Δικαστηρίου, ασκηθείσα στις 19 Μαρτίου 2003, Επιτροπή των Ευρωπαϊκών Κοινοτήτων (εκπρόσωπος: K. Wiedner), όπου ο έτερος διάδικος είναι: Greencore Group plc, με έδρα το Δουβλίνο (Ιρλανδία) (εκπρόσωπος: A. Böhlke) το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, C. Gulmann (εισηγητή), J.-P. Puissochet, N. Colneric και J. N. Cunha Rodrigues, δικαστές, γενικός εισαγγελέας: F. G. Jacobs, γραμματέας: L. Hewlett, κύρια υπάλληλος διοικήσεως, εξέδωσε στις 9 Δεκεμβρίου 2004 απόφαση με το ακόλουθο διατακτικό:
   
               1)
            
            
               Αναιρεί τη διάταξη που εξέδωσε το Πρωτοδικείο των Ευρωπαϊκών Κοινοτήτων στις 7 Ιανουαρίου 2003, στην υπόθεση T-135/02, Greencore Group κατά Επιτροπής.
            
         
               2)
            
            
               Απορρίπτει την προβληθείσα από την Επιτροπή των Ευρωπαϊκών Κοινοτήτων ένσταση απαραδέκτου.
            
         
               3)
            
            
               Επιφυλάσσεται ως προς τα δικαστικά έξοδα.
            
         
      (1)  EE C 112 της 10.5.2003